భారత్ సరిహద్దులో తూర్పు లడఖ్ కు దగ్గరగా చైనా విమానాల విన్యాసాలు
byThe Reporter Telugu India - June 09, 2021 0
భారత సరిహద్దులకు సమీపంలో సైనిక మోహరింపులు చేపడుతూ కవ్వించడం చైనాకు కొత్త కాదు. అయితే ఇటీవలే చైనా తూర్పు లడఖ్ కు సమీపంలో యుద్ధ విమానాలతో విన్యాసాలు నిర్వహించినట్టు వెల్లడైంది. ఈ విన్యాసాల్లో 20కి పైగా చైనా యుద్ధ విమానాలు పాల్గొన్నాయని భారత సైన్యం చెబుతోంది. హోటన్, గర్ గున్సా, కష్గర్ ప్రాంతాల్లో జరిగిన ఈ విన్యాసాల కోసం జే-11, జే-16 రకం యుద్ధ విమానాలు వినియోగించారని రక్షణ వర్గాలు తెలిపాయి. వీటిలో జే-11లను భారత్ వద్ద ఉన్న సుఖోయ్-27లను కాపీ కొట్టి తయారుచేసిన విమానాలు అని ప్రచారంలో ఉంది.
కాగా, చైనా తన యుద్ధ విమానాల విన్యాసాలను ఎంతో జాగ్రత్తగా నిర్వహించినట్టు తెలుస్తోంది. భారత్ తో సరిహద్దులకు సమీపంలోనే ఈ విన్యాసాలు చేపట్టినా, ఎక్కడా భారత గగనతలంలోకి ప్రవేశించకుండా జాగ్రత్తలు తీసుకున్నారు. గతేడాది గాల్వన్ లోయ ఘర్షణల అనంతరం భారత్ ఈ ప్రాంతంలో వాయుసేనను మరింత పటిష్ఠం చేసింది.
భారత్ కు చెందిన మిగ్-29 యుద్ధ విమానాలు నిత్యం సరిహద్దుల వద్ద కార్యకలాపాలు సాగిస్తున్న నేపథ్యంలో చైనా తన పరిమితులకు లోబడి వ్యవహరించినట్టు అర్థమవుతోంది. పైగా, ఫ్రాన్స్ నుంచి కొనుగోలు చేసిన శత్రుభీకర రాఫెల్ యుద్ధ విమానాలను కొన్నింటిని భారత్ లడఖ్ ప్రాంతంలోనే మోహరించడం చైనాను ఆత్మరక్షణలో పడేసిందని రక్షణ రంగ నిపుణులు అంటున్నారు.
bharat sarihaddulo thoorpu ladakh ku daggaragaa chaina vimaanaala vinyaasaalu
byThe Reporter Telugu India - June 09, 2021 0
bhaarata sarihaddulaku sameepamlo sainika moharimpulu chepadutu kavvinchadam chainaaku kotta kaadu. ayithe itivale chaina thoorpu ladakh ku sameepamlo yuddha vimaanaalatoe vinyaasaalu nirvahinchinattu velladaindi. ee vinyaasaallo 20ki paiga chaina yuddha vimaanaalu paalgonnaayani bhaarata sainyam chebutondi. hotan, gar gunsa, kashgar praantaallo jarigina ee vinyaasaala kosam jee-11, jee-16 rakam yuddha vimaanaalu viniyoginchaarani rakshana vargaalu telipai. veetilo jee-11lanu bharat vadda unna sukhoy-27lanu kaapi kotti tayaaruchesina vimaanaalu ani prachaaramlo undi.
kaga, chaina tana yuddha vimaanaala vinyaasaalanu entho jaagrattagaa nirvahinchinattu telustondi. bharat thoo sarihaddulaku sameepamlone ee vinyaasaalu chepattina, ekkada bhaarata gaganatalamloki pravesinchakundaa jaagrattalu teesukunnaru. gatedadi galwan loya gharshanala anantaram bharat ee praantamlo vaayusenanu marinta patishtam chesindi.
bharat ku chendina mig-29 yuddha vimaanaalu nityam sarihaddula vadda kaaryakalaapaalu saagistunna nepathyamlo chaina tana parimitulaku lobadi vyavaharinchinattu ardhamavutondi. paiga, frans nunchi konugolu chesina satrubheekara rafel yuddha vimaanaalanu konnintini bharat ladakh praantamlone moharinchadam chainanu aatmarakshanalo padesindani rakshana ranga nipunulu antunnaru.